**О Б Щ И Н А У Г Ъ Р Ч И Н**

**З А П О В Е Д**

**№ 1457**

**гр. Угърчин, 23.11.2016г.**

На основание чл.44, ал.2 ЗМСМА, чл.78 от Наредбата за реда за придобиване, управление и разпореждане с общинско имущество на Община Угърчин, Протокол от 22.11.2016г. на комисия, назначена със Заповед №1455/22.11.2016г. на Кмета на Община Угърчин,

**О П Р Е Д Е Л Я М:**

**1. „Агрофруд“ ЕООД,** ЕИК …………………, с управител: Йордан Начев, седалище и адрес на управление: с. Голец, общ. Угърчин, ул. „Васил Левски“ №12, **за спечелил** публично оповестен търг с явно наддаване за отдаване под аренда на поземлен имот **№ 15552.170041**, с площ от 122 286 кв.м (122,286 дка), в землището на с. Голец, местност „Раманово“, НТП: полска култура, актуван с АЧОС №2059/23.08.2016г., за създаване и отглеждане на трайни насаждения - сливови, за срок от 20 (двадесет) стопански години - от 2016/2017г. до 2035/2036г. включително; **с предложена най-висока цена: 37,40 лв./дка** /тридесет и седем лева и четиридесет стотинки на декар/ за първия период на плододаване**(от 5-тата до 7-та година)** и **56,10 лв./дка** /петдесет и шест лева и десет стотинки на декар/ – **за останалия период на плододаване.**

**2.** При сключване на договора **„Агрофруд“ ЕООД** следва да представи гаранция за изпълнение на задължението си за създаване на сливови насаждения в гратисния период (първите 4 стопански години), в размер на 34 лв./дка /тридесет и четири лева на декар/. Гаранцията се представя в една от следните форми: парична сума, внесена по сметка на Община Угърчин IBAN: BG37STSA93003390007610, BIC: STSABGSF, Банка ДСК ЕАД, банков офис – Угърчин или безусловна и неотменима банкова гаранция, издадена в полза на Арендодателя - Община Угърчин.

Заповедта да се връчи на участниците в търга, като същата подлежи на обжалване в 14-дневен срок от връчването й, по реда на АПК.

Настоящата заповед, да се постави на информационното табло в сградата на общинска администрация и да се публикува на интернет страницата на общината.

**СТАНИМИР ПЕТКОВ ……/п/…….**

**Кмет на Община Угърчин**